Koronavirus dönya külämendä 118 meňnän kübräk keşegä yoqtı.
4 meň 200dän kübräk keşeneň ğomere özelde,
64 meňnän kübräk xasta isä yaxşırdı.
27 keşe ülgän,
712 awıru oçrağı bulğan Amerika Quşma Ştatlarında
kizü in küp kürengän N’yu Roşel şähärenä
xärbi berlek cibäreläçäge açıqlandı.
Awrupada êpidemiya qurqınıçı zuraya.
Angliyada Awırularnıň iminlegennän cawaplı
ministr Nedin Doris koronavirus yoqtırdı.
Dorisneň uzğan atnakiçen
ministrlar kabinetındağı kiçädän soň
üzen naçar xis itüe äytelde.
Germaniya Kanślerı Angela Merkel
ildägelärneň 60 belän 70%ına
koronavirusnıñ yoğa aluın äytte.
Pol’şada Ğomum ştab başlığınıň
koronavirus testı näticäseneň pozitiv buluı açıqlandı.
Niderlandnıň Tilburg töbägendäge xastaxanädä
sälamätlek saqlaw xezmätkärläreneň 9%ınnan kübesendä
virus bilgelände.
Şul uq waqıtta
Awrupa Berlege komissiyası başlığı Ursula Fon Der Layen
virus belän köräş öçen 25 milliard yevrolıq
kapital salu fondın töziyäçäklären belderde.
Niderlandta virus iň kiň taralğan
Brabant töbägendä atna axırı çaraları tıyıldı.
Tön’yaq Makedoniyada däwlät häm şäxsi uqu yortlarında
däreslär 2 atnağa tuqtatıldı.
Awstriyadağı mäçetlärdä dä mart ayı axırına qadär
comğa namazı uqılmayaçaq.
Koronavirus qurqınıç töşkä äylängän İranda isä
tağın 54 keşe ülgän.
Bu räweşle virustan ülüçelärneň sanı 291gä citte.
Awıru oçrağı 8 meň 42 buldı.
9 keşe yaxşırıp xastaxanädän çıqqan Ğiraqta
8 keşe ülgän, awıru oçrağı isä 68.
Livanda, Marokkoda häm Panamada isä
virus arqasında berençe ülemnär buldı.